Music Frame fra Samsung er en højtaler i forklædning

Samsung har netop sat dansk pris på Music Frame, der blev præsenteret på CES-messen tidligere i år. Produktet er til de, som gerne vil fylde hjemmet med musik, men ikke orker de klassiske højtalere.

Music Frame ligner en klassisk billedramme, men bagpå gemmer sig højtalere, der kan spille musik eller endda indgå i et surround sound-setup. Der er også understøttelse af Dolby Atmos, der leverer omsluttende lyd fra musik og film.

Set bagfra

Fra siden

Med fod

Med et TV eller soundbar, der understøtter Q Symphony, så kan Music Frame og de øvrige højtalere bidrage fælles til lydoplevelsen. Derudover er enheden spækket med teknologier, som tilpasser sig det rum den er placeret i, ligesom hver enkelt scene i din film og serie analyseres for bedst mulige lyd.

På tilslutningssiden kan du gøre brug af Wi-Fi, Bluetooth, Spotify Connect og AirPlay. Har du en Samsung-telefon af nyere dato, så kan du blot let berøre kanten aframmen og overføre lyden fra telefonen.

Rammen leveres i sort, men der en hvid variant på vej, så den vil passe ind i indretningen. Selve billedet i rammen er helt analogt og rummer et billede på 18,1×18,1cm.

Music Frame måler 35 cm x 36 cm og er 14 cm dyb. Enheden indeholder i alt seks højtalerenheder.

Pris og tilgængelighed

Music Frame er tilgængelig fra i dag på Samsungs hjemmeside. Prisen er 3.699,- kroner.

Music Frame fra Samsung er en højtaler i forklædning